# တၢ်ဃုသ့ၣ်ညါသံကွၢ်သံဒိး, တၢ်ဟ့ၣ်ကဒါတၢ်ထံၣ်တၢ်ပာ်သးဒီးတၢ်ကဒူးကဒ့ၣ်တဖၣ်

ပတၢ်ဃုသ့ၣ်ညါသံကွၢ်သံဒိး, တၢ်ဟ့ၣ်ကဒါတၢ်ထံၣ်တၢ်ပာ်သးဒီးတၢ်ကဒူးကဒ့ၣ်အဖီလစံၣ်ရှဲပၠး၀ဲဒၣ်မ့ၢ်ပှၤကမျၢၢ်ဆဲးကျိးပှၤသ့ဘၣ်ဃး-

* တၢ်သံကွၢ်သံဒိးတဖၣ်
* တၢ်ဟ့ၣ်ကဒါတၢ်ထံၣ်တၢ်ပာ်သး
* တၢ်ကဒူးကဒ့ၣ်တဖၣ်န့ၣ်လီၤ.

နထံၣ်န့ၢ်ဖီလစံၣ်လၢပပှာ်ယဲၤဘျးစဲအလိၤသ့ဖဲ [www.ndis.gov.au/contact/feedback-and-complaints](http://www.ndis.gov.au/contact/feedback-and-complaints)

ကျိၤကျဲလၢတၢ်ကဆဲးကျိးပှၤလၢအကမၣ်န့ၣ်တအိၣ်ဘၣ်ဒီးပတူၢ်လိာ်မုာ်ကယဲၢ်မ့ၢ်တၢ်သံကွၢ်သံဒိး, တၢ်ဟ့ၣ်ကဒါတၢ်ထံၣ်တၢ်ပာ်သးမ့တမ့ၢ်တၢ်ကဒူးကဒ့ၣ်တဖၣ်လၢအဘၣ်ဃးဒီး National Disability Insurance Scheme  
(NDIS) (ထံကီၢ်သးနီၢ်ခိက့ၢ်ဂီၤတလၢတပှဲၤတဆူၣ်တချ့အတၢ်အုၣ်ကီၤအတၢ်တိာ်ကျဲၤ) န့ၣ်လီၤ.

**ပတၢ်ဟ့ၣ်လီၤသးမၤတၢ်လၢနဂီၢ်မ့ၢ်၀ဲ-**

1. ပကမၤတၢ်လၢအအိၣ်ဖျါဆှံဆှံ
2. ပကခီဆၢတၢ်
3. ပကပာ်ကဲတၢ်
4. ပကသဆၣ်ထီၣ်ဟ့ၣ်ဂံၢ်ဟ့ၣ်ဘါ
5. ပကအိၣ်ဘျးစဲလိၥ်ပသးန့ၣ်လီၤ.

**မ့ၢ်ပကရဲၣ်ကျဲၤနတၢ်သံကွၢ်သံဒိးတဖၣ်, တၢ်ဟ့ၣ်ကဒါတၢ်ထံၣ်တၢ်ပာ်သးဒီးတၢ်ကဒူးကဒ့ၣ်တဖၣ်ဒ်လဲၣ်.**

အပတီၢ် ၁ - ပကတဲဘၣ်နၤလၢတသီအတီၢ်ပူၤလၢပဒိးန့ၢ်ဘၣ်နတၢ်သံကွၢ်သံဒိး, တၢ်ဟ့ၣ်ကဒါတၢ်ထံၣ်တၢ်ပာ်သးမ့တမ့ၢ်တၢ်ကဒူးကဒ့ၣ်န့ၣ်လီၤ.

အပတီၢ် ၂ - ဖဲပဒိးန့ၢ်ဘၣ်နတၢ်သံကွၢ်သံဒိး, တၢ်ဟ့ၣ်ထီၣ်တၢ်ထံၣ်တၢ်ပာ်သးမ့တမ့ၢ်တၢ်ကဒူးကဒ့ၣ်အခါ, ပကလိၣ်ဃုကျဲလၢကမၤစၢၤဘၣ်နၤဒ်လဲၣ်န့ၣ်လီၤ. ပကဟ့ၣ်ကူၣ်တၢ်ဆီၣ်ထွဲလၢအအိၣ်လၢ NDIS အချၢလၢတၢ်ကမၤစၢၤနၤအဂီၢ်လီၤ.

အပတီၢ် ၃ - ပကဆဲးကျိးနၤလၢ ၂ သီအတီၢ်ပူၤလၢတၢ်ကဒုးသ့ၣ်ညါနၤမ့ၢ်ပကရဲၣ်ကျဲၤမၤန့ၢ်နတၢ်သံကွၢ်သံဒိး, တၢ်ဟ့ၣ်ကဒါတၢ်ထံၣ်တၢ်ပာ်သးမ့တမ့ၢ်တၢ်ကဒူးကဒ့ၣ်ဒ်လဲၣ်န့ၣ်လီၤ. ဘၣ်သ့ၣ်သ့ၣ်ပကသံကွၢ်အါထီၣ်နၤဒီးတၢ်သံကွၢ်လၢအကမၤစၢၤပှၤန့ၣ်လီၤ.

အပတီၢ် ၄ - ပှၤမၤတၢ်ဖိအခီၣ်ထံးလၢနကတိၤတၢ်ဒီးအီၤတဂၤကကျဲးစၢးမၤစၢၤနၤဃုာ်ဒီးတၢ်သံကွၢ်သံဒိး, တၢ်ဟ့ၣ်ကဒါတၢ်ထံၣ်တၢ်ပာ်သးမ့တမ့ၢ်တၢ်ကဒူးကဒ့ၣ်န့ၣ်လီၤ. ဖဲပမ့ၢ်လိၣ်ဘၣ်အါထီၣ်တၢ်ဆၢကတီၢ်န့ၣ်, ပကတဲဘၣ်နၤတၢ်လၢပလိၣ်မၤအီၤဒီးမ့ၢ်မတၤကဆဲးကျိးနၤဆူညါလဲၣ်န့ၣ်လီၤ.

အပတီၢ် ၅ - ပကမၤလီၤတံၢ်တၢ်ပာ်တၢ်ဆဲးကျိးဒီးနၤန့ၣ်လီၤ.

အပတီၢ် ၆ - ပကဆဲးကျိးနၤဖဲပရဲၣ်ကျဲၤပၢဆှၢနတၢ်သံကွၢ်သံဒိး, တၢ်ဟ့ၣ်ကဒါတၢ်ထံၣ်တၢ်ပာ်သးမ့တမ့ၢ်တၢ်ကဒူးကဒ့ၣ်၀ံၤအလီၢ်ခံန့ၣ်လီၤ. ပကမၤစၢၤနၤဃုာ်ဒီးတၢ်ဂ့ၢ်ကီအအါကတၢၢ်လၢ ၂၁ သီအတီၢ်ပူၤလီၤ. တၢ်ဂ့ၢ်ကီတနီၤန့ၣ်ဘၣ်သ့ၣ်သ့ၣ်ကယံာ်တၢ်ဆၢကတီၢ်လီၤ.

အပတီၢ် ၇ - ပကတဲဘၣ်နၤဒီးပှၤလၢနဆဲးကျိးအီၤဖဲနသးမ့ၢ်တမုာ်ဒီးပတၢ်ဆၢတဲာ်မ့တမ့ၢ်ကျိၤကျဲလၢပရဲၣ်ကျဲၤနတၢ်သံကွၢ်သံဒိး, တၢ်ဟ့ၣ်ကဒါတၢ်ထံၣ်တၢ်ပာ်သးမ့တမ့ၢ်တၢ်ကဒူးကဒ့ၣ်တဖၣ်အခါသ့န့ၣ်လီၤ.

အပတီၢ် ၈ - ဖဲပမၤနတၢ်သံကွၢ်သံဒိး, တၢ်ဟ့ၣ်ကဒါတၢ်ထံၣ်တၢ်ပာ်သးမ့တမ့ၢ်တၢ်ကဒူးကဒ့ၣ်၀ံၤအလီၢ်ခံန့ၣ်လီၤ. ပကသူနတၢ်ဟ့ၣ်ထီၣ်တၢ်ထံၣ်တၢ်ပာ်သးလၢတၢ်ကမၤဂ့ၤထီၣ်ကျိၤကျဲလၢပကမၤတၢ်န့ၣ်လီၤ.

**မ့ၢ်နကတဲဘၣ်ပှၤဒီးတၢ်လၢနဆိကမိၣ်အီၤန့ၣ်ဒ်လဲၣ်**

တၢ်ဟ့ၣ်ကဒါတၢ်ထံၣ်တၢ်ပာ်သးအလံာ်တကွီၢ်ဒိလၢလီပှာ်ယဲၤအဖီခိၣ်- [www.ndis.gov.au/contact/  
feedback-and-complaints/contact-and-feedback-form](http://www.ndis.gov.au/contact/feedback-and-complaints/contact-and-feedback-form)

အံမ့(လ)- [enquires@ndis.gov.au](mailto:enquires@ndis.gov.au)

လီတဲစိ- 1800 800 110

Webchat- ndis.gov.au

ကွဲးလံာ်ဆူပအိၣ်- National Disability Insurance Agency, GPO Box 700, Canberra, ACT

ဖဲနမ့ၢ်ကတိၤကျိာ်တကျိာ်လၢတမ့ၢ်၀ဲဒၣ်အဲကလံးအကျိာ်အခါ, နကိး၀ဲဒၣ်-

တၢ်ကျိးထံဒီးတၢ်ကတိၤကျိးထံတၢ်မၤစၢၤအကျိၤအကျဲ (TIS) သ့

လီတဲစိ- **131 450**

ဖဲနမ့ၢ်အိၣ်ဒီးတၢ်စံးတၢ်ကတိၤမ့တမ့ၢ်တၢ်နၣ်ဟူအတၢ်ဂ့ၢ်ကီန့ၣ်, နကိး၀ဲဒၣ်-

TTY သ့

လီတဲစိ- **1800 555 677**

ကတိၤဒီးဒိကနၣ် (Speak and Listen)

လီတဲစိ- **1800 555 727**

ထံကီၢ်ပူၤတၢ်ဆှၢခီတၢ်မၤစၢၤအကျိၤအကျဲအတၢ်ပနီၣ် (National Relay Service)

လီတဲစိ- **133 677**

ပှာ်ယဲၤသန့- [**www.accesshub.gov.au**](www.accesshub.gov.au)